Jeg købte midt i februar en Sony Xperia Z3 Compact gennem Telenor. Den har fungeret upåklageligt, men jeg er desværre kommet ud for at bagsiden på telefonen er revnet/sprunget. 
Dette er sket helt af sig selv, mens telefonen lå på sofabordet, og jeg har vidner der kan bekræfte dette. Jeg har vidner pga. flere forskellige personer lige havde holdt telefonen og kigget billeder på den. Derfor ville vi jo helt klart have bemærket skårene i bagpanelet med fingrene, hvis de havde været der på det tidspunkt. Herefter bliver telefon lagt ganske almindeligt på sofabordet, og da den ringer lidt efter, så kan man tydeligt mærke skårene på bagsiden. 
Meget besynderligt tænkte jeg og begyndte derfor at google fænomenet. Det viser sig at det er et kendt problem, at nogle af Xperia revner/sprænger på bagsiden pga. spændinger i glasset, og derfor tænkte jeg at garantien måtte dække udskiftningen. 
Jeg indleverede derfor min telefon til reparation i en Telenor butik, hvor jeg fortæller ekspedienten hvad der er sket. Han kan så fortælle mig at det er et kendt problem, som både Sony og Telenor udmærket godt kender til. Herefter vender og drejer han min telefon, og da han ikke kan finde den mindste skramme på den, siger han at den ser jo helt ny ud og at garantien burde dække udskiftningen af bagpanelet. Så langt så godt. 
Men så bliver jeg ringet op af Telenors værksted, som fortæller mig at det vil hverken de eller Sony dække, og det koster 700 kr. hvis jeg vil have lavet min telefon. Jeg siger så til vedkommende fra værkstedet hvordan det er sket, og at jeg har vidner på jeg taler sandt. Men det afviser personen fuldstændigt, og bliver ved med at påstå jeg må have tabt den, bukket den, stødt den osv., hvilket ikke passer på nogen måde. Efterfølgende har jeg også erfaret, at ekspedienten der modtog min telefon til reparation fejlagtigt har skrevet på min servicekvittering, at telefonen lå i min lomme. Det ved jeg ikke hvorfor han har skrevet for det var ikke det, som jeg oplyste ved indleveringen og det kan min kæreste bevidne eftersom hun var med.....
Det korte og det lange er at jeg nu står i den kedelige situation, at jeg kan vælge mellem om jeg vil have små glassplinter i fingrene, når jeg bruger min telefon, eller om jeg vil betale 700 kr for noget som uden tvivl er producentens fejl. Det er simpelthen for dårligt....
Jeg har købt telefonen af Telenor, så det må være en sag mellem dem og producenten, hvor jeg som forbruger burde holdes skadesløs, når nu skaden er sket som den er, og der er folk der kan bevidne dette....
Jeg forstår heller ikke hvorfor Telenor fortsat sælger de telefoner, når nu de kender til problemet, og de ved at hverken dem selv eller producenten vil dække skaden. Jeg kunne da aldrig selv drømme om at sælge et produkt, hvis jeg vidste at mine kunder var så dårligt stillet, når skaden var sket. 
Jeg kan jo ikke gøre meget som menigmand, men hvis nu en mastodont som Telenor sagde til Sony, at de ikke ville sælge deres produkter på de præmisser, så kunne det jo være at piben fik en anden lyd. 
Begrebet "kunden har altid ret" eksisterer tilsyneladende ikke i Telenors og Sonys verden, og det er en skam for glade kunder kommer igen, men det gør utilfredse ikke........ Så tak for lorten Telenor....